31996R1505
L 189/79
JURNALUL OFÍCIAL AL UNIUNII EUROPENE
REGULAMENTUL (CE) NR. 1505/96 AL COMISIEI
din 29 iulie 1996
de modificare a Regulamentului (CE) nr. 1484/95 de stabilire a normelor de aplicare a sistemului de drepturi de import suplimentare și de stabilire a drepturilor de import suplimentare în sectoarele cărnii de pasăre și ouălor și pentru albumina din ouă
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 2771/75 al Consiliului din 29 octombrie 1975 privind organizarea comună a pieței în sectorul ouălor (1), astfel cum a fost modificat ultima dată de Regulamentul (CE) nr. 2916/95 (2), în special articolul 5 alineatul (4),
având în vedere Regulamentul (CEE) nr. 2777/75 al Consiliului din 29 octombrie 1975 privind organizarea comună a pieței în sectorul cărnii de pasăre (3), astfel cum a fost modificat ultima dată de Regulamentul (CE) nr. 2916/95, în special articolul 5 alineatul (4),
având în vedere Regulamentul (CEE) nr. 2783/75 al Consiliului din 29 octombrie 1975 privind regimul comun de comercializare a ovalbuminei și lactalbuminei (4), astfel cum a fost modificat ultima dată de Regulamentul (CE) nr. 2916/95, în special articolul 3 alineatul (4),
întrucât Regulamentul (CE) nr. 1484/95 (5) al Comisiei, astfel cum a fost modificat ultima dată prin Regulamentul (CE) nr. 1385/96 (6), stabilește normele de aplicare a sistemului de drepturi de import suplimentare și stabilește drepturile de import suplimentare în sectoarele cărnii de pasăre și al ouălor și pentru albumina din ouă;
întrucât Regulamentul (CE) nr. 1251/96 (7) al Comisiei a introdus noi contingente tarifare pentru anumite produse din sectorul cărnii de pasăre în cadrul Organizației Mondiale a Comerțului; întrucât nu se pot impune drepturi suplimentare produselor importate în limitele acestor contingente tarifare;
întrucât măsurile prevăzute în prezentul regulament sunt conforme cu avizul Comitetului de gestionare a cărnii de pasăre și ouălor,
ADOPTĂ PREZENTUL REGULAMENT:
Articolul 1
Articolul 6 din Regulamentul (CE) nr. 1484/95 se înlocuiește cu următorul text:
„Articolul 6
Drepturile suplimentare stabilite în anexa I nu se aplică importurilor din cadrul regulamentelor (CE) nr. 1431/94 (8), (CE) nr. 1474/95 (9) și (CE) nr. 1251/96 (10) ale Comisiei.
Articolul 2
Prezentul regulament intră în vigoare la data publicării în Jurnalul Oficial al Comunităților Europene.
Se aplică de la 1 iulie 1996.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 29 iulie 1996.